Circus (Britney Spearsi album)

"Circus" on Ameerika poplaulja Britney Spearsi kuues stuudioalbum. 

Jive Records avalikustas albumi pealkirja 15. septembril 2008 ning album ilmus 2. detsembril 2008. Eesti muusikapoodidesse Lasering ja Helitroop jõudis plaat vastavalt 13. ja 20. detsembril, lisaväljaanne vastavalt 27. ja 20. detsembril.

Väljaandmine
"Circus" anti välja, et tähistada Spearsi 27. sünnipäeva. Varem oli avaldatud albumi esimene singel "Womanizer". Euroopas, Uus-Meremaal, Austraalias ja Lõuna-Aafrikas anti singel ametlikult välja 28. novembril. Mujal maailmas avaldati album 2. detsembril. Paljud muusikapoed, näiteks Target, Wal-Mart ja Best Buy, avasid uksed südaööl, et müüa albumit enne teisi. Euroopas ja Põhja-Ameerikas müüdi albumit ka lisaväljaandena.

Ajalugu
Spearsi mänedžer teatas 2008. aasta juuli pressiteates, et Spears töötab uue albumi kallal koos parimate produtsentide ja laulukirjutajatega. 

Sama aasta augustis antud intervjuus ajakirjale OK! ütles Spears: "Album on urban-stiilis. Töötan produtsentidega, kes on hämmastavad. Albumil on värske energia." Ta lisas: "Kirjutan elutoas klaveri taga iga päev muusikat. See on siiani minu parim saavutus."

Ajakirja Rolling Stone sügiseses numbris avaldati, et Spears on albumi jaoks salvestanud 30 lugu. Spears rääkis ajakirjale: "Tulin stuudiosse, et kogeda vabadust. Kui tööd alustasin, siis lood lihtsalt tulid."

15. novembril lekkis album internetti.

Laulude nimekiri
 Nr Pealkiri Autorid Produtsent Loo pikkus 1. "Womanizer" Nikesha Briscoe, Rafael Akinyemi K. Briscoe, The Outsyders 3:43 2. "Circus" Lukasz Gottwald, Claude Kelly, Benjamin Levin Dr. Luke, Benny Blanco 3:12 3. "Out From Under"Shelly Peiken, Arnthor Birgisson, Wayne Hector Guy Sigsworth 3:54 4. "Kill the Lights" Nathaniel Hills, James Washington, Luke Boyd, Marcella Araica Danja 3:59 5. "Shattered Glass" Gottwald, Kelly, Levin Dr. Luke, Benny Blanco 2:53 6. "If U Seek Amy" Max Martin, Shellback, Savan Kotecha, Alexander Kronlund Max Martin 3:37 7. "Unusual You" Christian Karlsson, Pontus Winnberg, Henrik Jonback, Kasia Livingston Bloodshy & Avant 4:23 8. "Blur" Hills, Stacy Barthe, Araica Danja 3:09 9. "Mmm Papi" Britney Spears, Henry Walter, Adrien Gough, Peter-John Kerr, Nicole Morier Let's Go To War 3:22 10. "Mannequin" Spears, Harvey Mason, Jr., Rob Knox, James Fauntleroy II Harvey Mason, Jr., Rob Knox 4:06 11. "Lace and Leather" Gottwald, Levin, Frankie Storm, Ronnie Jackson Dr. Luke 2:48 12. "My Baby" Spears, Sigsworth Guy Sigsworth 3:20

Boonuslood
 # Pealkiri Autorid Podutsent Loo pikkus 13. "Radar" Karlsson, Winnberg, Jonback, Balewa Muhammad, Candice Nelson, Ezekiel "Zeke" Lewis & Patrick "J.Que" Smith Bloodshy & Avant, The Clutch 3:49 14. "Rock Me In" (Deluxe Edition bonus track) Spears, Greg Kurstin, Morier Greg Kurstin 3:17 15. "Phonography" (Deluxe Edition & Britney.com bonus track) Karlsson, Winnberg, Jonback, Muhammad, Nelson, Lewis, Smith Bloodshy & Avant, The Clutch 3:35 16. "Trouble" (iTunes Pre-order bonus track) Karlsson, Winnberg, Jonback, Muhammad, Nelson, Lewis, Smith Bloodshy & Avant, The Clutch 3:35 17. "Amnesia" (UK, Japanese & Britney.com bonus track) Fernando Garibay, Kasia Livingston Fernando Garibay 3:56 18. "Quicksand" ((European iTunes bonus track) Lady GaGa, Garibay Fernando Garibay 4:05

Laulud
Plaadi nimilugu "Circus" on hiphopstiilis. "Womanizer" oli esimese loona pärast "Baby One More Time'i" (1999) Billboardi Hot 100 edetabeli esikohal.

"Out From Under" on ballaad kahe inimese lahkuminekust, mis on inspireeritud Spearsi ja Kevin Federline'i lahutusest. "Kill the Lights'" sisu põhineb Spearsi suhetel kõmufotograafidega. Sõna "Lights" (eesti k "Tuled") viitab kaameravälgule. "If U Seek Amy" on kahemõtteline technopop'ist inspireeritud laul. Kui korrata fraasi "If You Seek Amy" kiiremalt, tuleb välja kahemõttelisus: "All the boys and the girls want to F.U.C.K. me..." ("Kõik poisid ja tüdrukud tahavad mind k****da...").

Plaadi lisalugu "Radar" on ka viiendal stuudioalbumil "Blackout". "Radar" pidi olema albumi neljas singel, kuid Spears oli hakanud töötama juba uue albumi "Circus" kallal ning seetõttu lugu füüsilisel kujul poelettidele ei ilmunud (singel on kättesaadav ainult digitaalselt). Nii otsustatigi lugu lisada boonusena ka järgmisele albumile. Vaatamata kuulujuttudele ei salvestatud laulu uuesti, vaid albumil on sama versioon, mis eelmiselgi plaadil. iTunesi ettetellijate lisaloo "Trouble" esitas Britney koos eelmise albumi esimese singli "Gimme More'iga" 2007. aasta MTV videomuusikaauhindade galal. Lugu "Mmm Papi" ja Euroopa lisalugu "Rock Me In" on eelmise albumi "Blackout" jaoks 2008. aasta kevadel salvestatud laulud. Mõlemad on tulnud laulukirjutaja Nicole Morrier' sulest. "Rock Me In" oli algselt mõeldud albumile nii üleilmse kui ka iTunesi boonusloona, kuid on praegu hoopis lisaväljaande boonuslugu.

Albumi lisaväljaanne
Lisaväljaande CD
Kõik 12 lugu tavaalbumilt
Ülemaailmne boonuslugu:
 "Radar"
Kaks uut boonuslugu:
 "Rock Me In"
 "Phonography"

Lisaväljaande DVD
 Albumi "Circus" tegemise lugu
 "Womanizeri" muusikavideo
 Fotogalerii

Turnee "The Circus Starring: Britney Spears"
Britney käis 2009. aasta kevadel selle albumi reklaamiturneel. Kontserdid toimusid Põhja-Ameerikas (USAs ja Kanadas) ja Euroopas (Inglismaal). Põhja-Ameerikas oli soojendusesineja The Pussycat Dolls.

Albumi väljatulek riigiti
 Riik Kuupäev Hongkong 27. november 2008 Euroopa Liit 28. november 2008 Uus-Meremaa Austraalia Lõuna-Aafrika Ülejäänud Euroopa 30. november 2008 Suurbritannia 1. detsember 2008 Põhja-Ameerika 2. detsember 2008 Lõuna-Ameerika 3. detsember 2008 Filipiinid Eesti 13. detsember 2008

Viited

Välislingid
 Ametlik koduleht
 Teine ametlik koduleht
 Britney IMDB-s
 Britney Spearsi ametlik Myspace
"Britney lubab jõuluks uut stuudioalbumit" – Postimees, 18. september 2008



Kategooria:2008. aasta albumid
Kategooria:Britney Spearsi albumid